Diari Oficial de la Generalitat Valenciana


Sumari del DOGV 6276, del 27-05-2010 (2010/5728)

RESOLUCIÓ de 8 d'abril de 2010, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa i l'aprovació de la modificació del projecte d'execució de la línia elèctrica a 132 kV, doble circuit, entrada/eixida en la ST Moixent de la línia elèctrica a 132 kV ST l'Alcúdia-ST l'Olleria-ST Alcoi, entre els suports núm. 44.1 bis a núm. 48 bis - antics suports núm. 46 a núm. 48 - al terme municipal de Moixent. Expedient número ATLINE /2007/826/46.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6276

Data del DOGV
:   27-05-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/5728


Data del document
:   08-04-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 8 d'abril de 2010, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa i l'aprovació de la modificació del projecte d'execució de la línia elèctrica a 132 kV, doble circuit, entrada/eixida en la ST Moixent de la línia elèctrica a 132 kV ST l'Alcúdia-ST l'Olleria-ST Alcoi, entre els suports núm. 44.1 bis a núm. 48 bis - antics suports núm. 46 a núm. 48 - al terme municipal de Moixent. Expedient número ATLINE /2007/826/46. [2010/5728]  
Vist l'escrit presentat per Iberdrola Distribución Eléctrica, SAU, amb domicili als efectes de notificacions al carrer de Menorca, 29, 46076 València, en data 23 de novembre de 2009 davant del Servici Territorial d'Energia de València, en què sol·licita l'autorització administrativa i l'aprovació de la modificació del projecte d'execució de la línia elèctrica a 132 kV, doble circuit, entrada/eixida en la ST Moixent de la línia elèctrica a 132 kV ST l'Alcúdia-ST l'Olleria-ST Alcoi, entre els suports núm. 44.1 bis a núm. 48 bis -antics suports núm. 46 a núm. 48 -, al terme municipal de Moixent, província de València. (ATLINE/2007/826/46).  
Al mencionat escrit s'adjunta l'annex de modificació del projecte tècnic per a l'execució de l'esmentada instal·lació, firmat per enginyer competent i visat pel col·legi oficial corresponent en data 4 de novembre de 2009.  
Vist que consten com a antecedents les següents:  
- Resolució de la Direcció General d'Energia, de 4 de desembre de 2008, per la qual s'atorga l'autorització administrativa a Iberdrola Distribución Eléctrica, SAU, per a la construcció de dos dels tres trams de la línia elèctrica a 132 kV, doble circuit, entrada/eixida en la ST Moixent de la línia elèctrica a 132 kV ST l'Alcúdia-ST l'Olleria-ST Alcoi, s'aprova el projecte d'execució i es declara en concret la utilitat pública d'esta als termes municipals de l'Alcúdia de Crespins, Montesa, Vallada i Moixent, a la província de València i tramitat amb el mateix número de referència ATLINE/2007/826/46.  
- Resolució de la Direcció General d'Energia, de 18 de desembre de 2009, per la qual s'atorga l'autorització administrativa a Iberdrola Distribución Eléctrica, SAU, per a la construcció del segon dels tres trams i de l'actuació complementària de la línia elèctrica a 132 kV, doble circuit, entrada/eixida en la ST Moixent de la línia elèctrica a 132 kV ST l'Alcúdia-ST l'Olleria-ST Alcoi, s'aprova el projecte d'execució i es declara en concret la utilitat pública d'esta als termes municipals de l'Alcúdia de Crespins, Canals, Montesa i Moixent, a la província de València i tramitat amb el número de referència ATLINE/2009/207/46.  
Vist que de la documentació aportada junt amb la sol·licitud de modificació del projecte d'execució es desprén que esta es produïx com a conseqüència de la construcció, durant la tramitació del projecte, de la instal·lació d'una estació de bombament i gasoducte subterrani propietat d'Enagás sota el traçat de la línia elèctrica.  
Vist que la modificació sol·licitada consistix en una variació no substancial de la línia elèctrica autoritzada en la Resolució de la Direcció General d'Energia, de 4 de desembre de 2008, sense que afecte finques particulars diferents de les que figuren en la relació dels béns i dels drets afectats annexa a esta, havent-se declarat, en concret, la seua utilitat pública, la qual cosa porta implícita la necessitat d'ocupació d'estes, i acredita l'empresa sol·licitant haver aconseguit acords amb tots i cada un dels particulars afectats de les finques afectades per la modificació, i acompanya igualment plans subscrits de conformitat amb estos en què es reflectix adequadament la modificació projectada, així com l'abast d'esta, i està compresa entre els supòsits previstos en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
\* \* \* \* \* \* \* \* \* \* \* \* \* \* \* \*  
  
En concret, les finques particulars afectades per la modificació són les següents:  
Vist que d'acord amb el que establix el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va traslladar a l'Ajuntament de Moixent, únic afectat per la modificació, la separata del projecte de la instal·lació sol·licitada, per afectar béns, instal·lacions, obres o servicis, centres o zones dependents d'eixe organisme, als efectes de donar la conformitat o oposició, i simultàniament, d'acord amb l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, es va sol·licitar informe sobre l'adaptació del projecte al planejament urbanístic que siga d'aplicació.  
El referit Ajuntament va remetre l'informe sol·licitat, i va indicar la seua conformitat amb la instal·lació projectada, sense que considere necessari l'establiment de cap condició.  
Traslladat a l'empresa sol·licitant, manifesta la seua conformitat amb este.  
Vist que d'acord amb el que establix el mencionat Decret 88/2005, de 29 d'abril, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si es procedent, les condicions oportunes, concretament als següents:  
- Confederació Hidrogràfica del Xúquer, ha remés l'informe sol·licitat, per mitjà del qual autoritza la nova modificació del traçat de la línia elèctrica sobre afectació a diversos llits públics, amb les condicions generals i particulars que el mencionat informe conté.  
- Iberdrola Distribución Eléctrica, SAU, respecte a l'encreuament amb determinades línies elèctriques de baixa tensió, mitjana tensió i alta fins a 66 kV, manifesta la seua conformitat amb la instal·lació projectada.  
- Telefónica, SA, manifesta no tindre cap objecció que oposar a l'execució de la instal·lació per haver-se projectat de conformitat amb el que disposa el vigent Reglament d'Instal·lacions Elèctriques.  
- Enagás, indica en les seues condicions, respecte a les afectacions al gasoducte denominat Eix Transversal (Alcázar de San Juan-Chinchilla) -amb prolongació cap a Montesa i Dénia-, i dels càlculs relatius a la intensitat de defecte a terra de la línia elèctrica i resistivitat del terreny, que la franja d'afectació al gasoducte en servici és de 40 metres i no podrà instal·lar-se cap suport en la dita franja de seguretat o el gasoducte haurà de protegir-se per mitjà d'unitats de drenatge de corrent altern. Acompanya, al seu torn, de les condicions generals d'obligat compliment per a les obres que es realitzen en els voltants del gasoducte.  
Per la seua banda, Iberdrola Distribución Eléctrica, SAU, manifesta, que en la documentació facilitada a Enagás es fita la distància dels suports al gasoducte en la franja de 50 metres a cada costat de la línia elèctrica i que només es compon dels set suports grafiats en esta. Igualment es facilitaran les dades relatives a la intensitat de defecte a terra dels suports i resistivitat del terreny, quant siguen comprovats i precisats, una vegada que les obres d'instal·lació d'estos s'hagen completat i permeten la seua verificació.  
Els mencionats informes han sigut traslladats a l'empresa peticionària, i ha manifestat la seua conformitat amb les condicions que s'assenyalen.  
Vist que en la Resolució d'esta Direcció General d'Energia de 4 de desembre de 2008, antecedent de l'actual, figura com a part expositiva d'esta, que amb data 8 d'abril de 2008 el Servici d'Avaluació d'Impacte Ambiental, de la Conselleria de Medi Ambient, Aigua, Urbanisme i Habitatge, va contestar la consulta efectuada pel Servici Territorial d'Energia de València respecte a la necessitat declaració d'impacte ambiental, i va indicar que la traça proposada per a la línia projectada s'ajusta al traçat i a la franja de protecció elèctrica prevista en el projecte Connexió del curs davall del riu Xúquer amb el tram V de la conducció Xúquer-Vinalopó, i expressament prevista en la Declaració d'Impacte Ambiental d'este de 8 de maig de 2006, de la Secretaria General per a la Prevenció de la Contaminació i el Canvi Climàtic, del Ministeri de Medi Ambient i Medi Rural i Marí.  
Vist que de la modificació del projecte sol·licitada s'inferix que el nou traçat discorre pel mateix terme municipal i queda inclòs dins del corredor de la declaració d'impacte ambiental anteriorment referida.  
Vist que d'acord amb la sol·licitud i la modificació presentada, la finalitat que es perseguix amb la instal·lació sol·licitada és la dotació de subministrament elèctric a l'estació de bombament situada a Moixent, així com per a la previsió de consums i la necessitat de demanda d'energia que puguen realitzar-se des dels municipis pròxims a la seua zona d'influència.  
Vist que Iberdrola Distribución Eléctrica, SAU, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Vist que la modificació del projecte presenta un traçat plenament concretat, té entre la documentació els plans pertinents a escala adequada, està prou detallat i conté una relació concreta i individualitzada dels béns i dels drets afectats.  
Vist que el Servici Territorial d'Energia de València, encarregat de la instrucció de l'expedient, ha informat favorablement la sol·licitud.  
Atés que la modificació del projecte reunix una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afectacions que a tercers puguen representar i això sense perjuí d'indemnitzar adequadament estes.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.   
Atés que la sol·licitud ha complit els tràmits establits en la legislació del Sector Elèctric i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar l'autorització administrativa a Iberdrola Distribución Eléctrica, SAU, i l'aprovació de la modificació del projecte tècnic d'execució firmada per tècnic competent i visada pel col·legi oficial corresponent en data 4 de novembre de 2009, corresponent a la línia elèctrica a 132 kV, doble circuit, entrada/eixida en la ST Moixent de la línia elèctrica a 132 kV ST l'Alcúdia-ST l'Olleria-ST Alcoi, entre els suports núm. 44.1 bis a núm. 48 bis -antics suports núm. 46 a núm. 48 -, al terme municipal de Moixent, província de València, amb les característiques que a continuació s'exposen:  
- Traçat: modificació de la sèrie 22 de l'antic traçat entre els suports núm. 44 (existent) al núm. 49 (existent), i queda compresa per un traçat nou entre els suports núm. 44.1 bis (nou) al núm. 48 bis (nou).  
No hi ha variacions quant a les característiques definides en el projecte original relatives a tipologia constructiva, potència màxima que s'ha de transportar, nombre de circuits, conductors, cables de terra, aïllament, preses de terra, i tipus de suports.  
- Inici del tram de línia modificat: suport núm. 44.1 bis.  
- Final del tram de la línia modificat: suport núm. 48 bis.  
- Longitud total: 1.432 m.  
- Pressupost de la modificació: 354.417,47 euros.  
L'autorització atorgada i l'aprovació de la referida modificació del projecte queda sotmesa a les mateixes condicions que les determinades en la Resolució de 4 de desembre de 2008, per a l'aprovació del projecte tècnic d'execució i, en tot cas, Iberdrola haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.  
De conformitat amb l'article 40 de la Llei 54/1997, de 27 de novembre, del Sector Elèctric, l'autorització administrativa i l'aprovació de la modificació que ens ocupa es realitza sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Segon  
Publicar i notificar esta resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i se significa que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què s'ha intentat la notificació i no s'ha pogut realitzar.  
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 8 d'abril de 2010.- El director general d'Energia: Antonio Cejalvo Lapeña.